
EVELYN WEVER-CROES 





Prome Minister Evelyn Wever-Croes: 


PROME MINISTER A INAUGURA E SOCIAL 
SOFA ‘BANKI DI MOSAIK' NA EAGLE BEACH 


Siman pasa, Prome Minister Evelyn Wever-Croes a considera 
un honor pa inaugura e banki di mosaik banda di Costa Linda. 
E banki a wordo disefia y traha pa nos artista local 

Omaira Silva. 


Un exigencia pa e proyecto di Watty Vos Boulevard tawata cu 
mester a disefia un luga di parkeo banda di Costa Linda Beach 
Resort. Esaki a wordo combina cu un parke pa famia na unda 
cu a integra un social sofa den e disefio pa e parke na unda 
famia por sinta hunto pa combersa of simplemente admira nos 
beach. 


Sefiora Omaira Silva a wordo acerca pa concretisa e proyecto 
aki y dia 17 di januari 2021 sefiora Silva a cuminsa cu e 
proyecto y a termina esaki den e prome siman di maart 2021. 


E disefio cu ta representa e fauna di Aruba ta consisti di nos 
shoco, e trupial orafio, e kolibri, e prikichi, e barica geel, e 
kododo blauw, e yuwana y barbulet. E parti cuta representa nos 
flora ta e aloe, e cadushi largo, e cayena cora, e magadalena 
blanco y e wanglo geel. Tambe a agrega mosaico cu ta briya 
den anochi pa e parti unda tin cu sinta y e rand di e sofa. 





Durante e trabounan di decoracion di e sofà, esaki a haya 
masha bon comentario mes riba medionan social y 18 di maart 
ultimo e sofa aki a wordo inaugura oficialmente pa Prome 
Minister sefiora Evelyn Wever-Croes. 

Presente na e ocacion tawata sefiora Omaira Silva, director di 
DOW sefior Marlon Croes y e ekipo cu a guia e proyecto. 


“E social sofa ta un bunita obra y tawata un atraccion caba 
prome cu el a keda cla. Aruba mester mas obranan asina. 
Pabien Omaira y danki pa hinca bo amor y pasion den e bunita 
obra aki", Prome Minister a expresa. 

Prome Minister Evelyn Wever-Croes: 
Den su discurso den e Congreso virtual di "Global Summit of Women" 


PROME MINISTER A ENFATISA CU HENDE 
MUHENAN TIN E CAPACIDAD PA LIDERA 
DEN BON Y DEN MAL TEMPO 





| = 


GSW Tech Team 


Global Summit... 


Prome Minister Evelyn Wever-Croes un biaha mas tawata un 
orado na e Congreso virtual di “Global Summit of Women” cu 
a tuma luga diamars mainta na unda varios lider femenino 
di diferente pais a participa. Prome cu su discurso, Premier 
Wever-Croes a tuma e oportunidad di gradici Irene y e comision 
organisado pa e invitacion aki na unda cu e por a comparti e 
efecto di e pandemia riba pais Aruba pero en especial riba e 
ser femenino. 


Durante su discuro, Prome Minister a toca diferente topico 
entre otro e pasonan cu Aruba mester a tuma como resultado 
di e pandemia aki, e efecto riba e ser femenino compara cu e 
ser masculino, y e importancia pa mantene e trabou cu a bin 
ta haciendo pa fortifica e posicion di hende muhe y pa sigui 
brinda e hende muhe oportunidadnan pa desaroya. 


A causa di e pandemia di Covid-19, Aruba a ser confronta cu 
un situacion di emergencia socio economico agudo na unda 
salud di e comunidad tabata na prome luga resultando asina 
cu Aruba mester a bay den un “lockdown” temporario. Mirando 
Aruba su dependencia riba turismo, e lockdown aki tabata 
devastador ocasionando cu e porcentahe di desempleo a subi 
drasticamente. Lamentablemente a nota cu esnan mas afecta 


tabata e hende muhenan ya cu e porcentahe di hende cu a 
perde trabou ta mas halto entre e hende muhenan cu entre e 
hende hombernan. 


Prome Minister a splica cu apesar cu e hende muhenan a 
sa di desaroya nan mes hopi ultimo afianan semper a keda 
bareranan impediendo asina e ser femenino di logra nan 
maximo potencial como lider di nacionnan. E pandemia aki 
a sa di mustra cu e avansenan haci pa nos hende muhenan 
ta fragil y ta refleha e retonan cu e ser femenino a enfrenta. 
Hende muhenan rond mundo a wordo afecta mucho mas door 
di e pandemia den termino di perde trabou, tuma dianan sin 
pago pa por cuida nan yiunan pa motibo cu scolnan a cera, 
violencia domestico a subi, traha di cas mientras tin cu cuida 
famia y cuida nos grandinan durante e lockdown. 


Prome Minister Wever-Croes a menciona e importancia pa bin 
cu esfuersonan explicito pa mitiga e impacto cu e pandemia 
aki a trece riba e posicion di hende muhe haciendo igualdad 
di genero un parti integral di e recuperacion mundial. Ta 
importante pa e ser femenino bin bek den e mercado laboral 
pa asina por continua riba e ruta di independencia economico 
creando asina mas oportunidad pa hende muhenan den 
posicionnan di liderazgo. 


Durante e conferencia aña pasa, Premier Wever-Croes a 
menciona cu e ta un fiel creyente den e retonan cu “good 
governance" por evita y cu pa e motibo aki e como Minister 
President di Aruba ta lidera e pais cu integridad, contabilidad 
y inclusion di un y tur. Adicionalmente e ta busca conseho 
di expertonan, semper ta transparente comunicando 
abiertamente. 


Por ultimo Prome Minister a menciona cu e lo kier wak mas 
hende muhe postula nan mes den politica y sinta na mesa. 
Mirando e reto di por a lidera un pais den e peor crisis cu Aruba 
a conoce, Prome Minister ta spera di por tabata un inspiracion 
pa otro hende muhenan y e proximo generacionnan pa por 
considera tuma un stap den politca. 


"Nos como hende muhenan tin e capacidad pa lidera den 
bon y den mal tempo. Nos mester realisa cu nos tin un rol 
importante den cambia nos comunidad y mantene principionan 
democratico fuerte pa por introduci enfokenan inclusivo. Nos 
no mester wordo descurasha, e mundo aki mester di nos mas 
cu nunca pa tuma e liderazgo y drecha tur loke e crisis aki a 
daña,” Prome Minister a termina bisando. 

MINISTER XIOMARA MADURO 





MINISTER XIOMARA MADURO TABATA DEN 
UN ENCUENTRO PUBLICO CU PARLAMENTO 
RIBA TRABOUNAN HACI NA BIENESTAR DI 
SAN NICOLAS 












Recientemente Minister Maduro tabata den un encuentro 
publico den Parlamento pa asina splica kico tur ta e trabounan 
cu Gabinete Wever-Croes a haci pa San Nicolas. Aunke cu 
gobernacion ta wordo hiba na bienestar di henter Aruba, ta 
dedica atencion special tambe na e desaroyo di San Nicolas. 
A pone, por ehempel, un liason economico na disposicion y 
ta traha hunto cu San Nicolas Business Association pa asina 
facilita hacimento di negoshi na San Nicolas. 





Banda di esaki tin mencion special di San Nicolas den e 
Maneho Economico di Aruba Fuerte y Resiliente 2019-2022, 
pa desaroya e sector prometedor di industria creativo na 
San Nicolas. A renoba edificio di Uncle Louis Store pa asina 
aloca departamento di medio ambiente di Gobierno. Tambe ta 
facilitando varios proyecto turistico na San Nicolas pa asina 
por crea un spin off economico pa San Nicolas y pa Aruba 
henter. 





Minister Xiomara Maduro a sigura Parlamento cu Gabinete 
Wever-Croes ta trahando na un manera serio na bienestar di 
full Aruba y tin atencion debido tambe pa San Nicolas. 

Oficina Central di Estadistica (CBS) kier a duna un update di 
e Natelling di Censo2020 cu a cuminsa dia 3 di maart ultimo. 
Desde e comienso di Censo2020 dia 1 di october 2020 te cu 
21 di maart 2021, un total di 91.148 persona a wordo conta. 
Di e total aki 59.233 persona a wordo conta den veld y 31.915 
persona a completa e cuestionario online. 


E Fase 2 di e natelling di Censo2020 ta start awe dialuna 22 
di maart y lo dura te cu diaranson 31 di maart 2021. Durante e 
periodo aki nos tellers lo pasa laga un oproepkaart na adresnan 
di hogarnan cu segun nos administracion pa un of otro motibo 
ainda no a completa e cuestionario di Censo2020. Esaki ta 
hogarnan cu por ehempel nunca tabata na cas of a nenga di 
participa. CBS kier duna e grupo aki un chens mas pa coopera 
cu Censo2020. Den total 11.000 adres lo ricibi un oproepkaart. 


Mirando e situacion actual di COVID-19 na Aruba, CBS a opta 
pa activa e HelpDesk di Censo2020 atrobe. Por tuma contacto 
cu e HelpDesk si ta desea di haya cualkier informacion, si ta 
desea di haci un afspraak pa wordo entrevista via telefoon of 
na cas (solamente parti pafor di e vivienda) of si ta desea pa 
yena e cuestionario online. E HelpDesk ta disponibel te cu 
diaranson 31 di maart via telefoon di 8or di mainta te cu 8or di 
anochi na 524-7433. Tambe por manda un Whatsapp na 566- 
4180 of por manda un e-mail na census2020@cbs.aw. 


Natelling 
Cense 2020 


(2 





CBS tambe lo tuma contacto via telefoon cu algun hogar pa 
verifica nan adres of pa completa informacion cu a keda falta. 
E procedura pa yena e cuestionario di Censo2020 online ta 
keda igual cu afia pasa. Bishita nos website www.census2020. 
aw, click riba e tab di Cuestionario y usa e number di percela cu 
ta parece riba e recibo di WEB pa asina por habri e cuestionario 
y yena e cuestionario pa tur persona den e hogar. Pa esnan 
cu no tin un number di percela propio, por tuma contacto cu 
e HelpDesk pa asina por haya un codigo unico pa por yena e 
cuestionario online. 


Tambe CBS ta haci un apelacion na e publico en general pa 
trata nos tellers cu amabilidad y respet. Ban demostra cu nos 
ta un pueblo amabel y cordial. Nos tellers ta trahando duro 
pa nos por finalisa e conteo y pa duna tur persona y hogar 
na Aruba e oportunidad di wordo conta como parti di nos 
poblacion. Awor mas cu nunca ta di sumo importancia pa 
haya un bista completo di e desaroyonan cu a tuma lugar den 
nos poblacion pa asina por planifica a base di datonan real y 
confiabel y a base di situacionnan actual den nos comunidad. 
Solamente di e manera aki por planifica pa un mihor presente 
y futuro pa nos tur. 


ARUBA TA CONTA RIBA BO! 

Епсопехіоп cu Celebracion 45 айа Dia di Нітпо у Bandera 









| ENTO NA MIEMB {А 
ОМЕ COMISION HIMNO Y BANDERA 
Un danki special tambe na esnan cu no ta cu nos mas 








Pa por a prepara e ceremonia di Inauguracion di Nos Himno y F 

Bandera, a instala un comision cu a haya e nomber Comision 1 | 
Himno y Bandera. E comision mester a prepara y coordina b 
henter e evento aki cu a tuma luga den Wilhelmina Stadion, 


awe Guillermo Prospero Trinidad. E comision a sa di cumpli b 
cu nan tarea y pone un base con pa traha y desde e tempo 
ey, e comision aki tabata encarga pa organisa e celebracion 
di dianan nacional, 'Dia di Himno y Bandera' y despues tambe 
‘Dia di Betico'. Miembronan cu a bini despues den e comision 
tambe a cumpli cu nan tarea y hopi tambe ta e boluntarionan 
cu a yuda den e trabaonan cu mester a wordo haci tur e afian 
cu a pasa. 





E prome comision encarga cu organisa e evento pa inaugura 
nos Himno y Bandera a wordo reconoci, den un evento cu 
asistencia masha limita pa motibo di e pandemia, pa Minister 
Xiomara Maduro di Cultura den un ceremonia special na ocasion 
di e 45 aniversario di nos Himno y Bandera. Minister Maduro 
tambe ta recorda tur miembro cu no tey mas cu nos y ta gradici 
nan y nan famia pa nan aporte y contribucion. Igualmente e 
mandatario ta contento di por a conta cu presencia di sr. Juan 
‘Epi’ Wever cu a fungi como secretario di e comision, sra. 
Maybeline Arends-Croes cu te dia di awe ta miembro honorario 
di e Comision Celebracion Dianan Nacional, sra. Alice van 
Romondt y sr. Tai Kim R. (Atan) Lee, kendenan tambe a forma 
parti di e comision aki. Reconociendo e prome miembronan cu 
ainda ta cu nos, di e forma aki tambe ta reconoce e trabao haci 
pa tur esnan cu durante 45 ANA a forma parti di e comision aki. 
Minister Xiomara Maduro durante e acto special aki a yama 
danki na cada uno pa nan gran aporte y dedicacion desde un 
principio cu nan a haya e tarea pa por prepara e celebracion di 
inauguracion di nos Himno y Bandera. 

En conexion cu Celebracion 45 afia Dia di Himno y 





Bandera 











Betico Croes den cuadro di su strategia pa concretisa e deseo 
di nos pueblo pa su libertad, a mira den introduccion di Himno 
y Bandera insrumentonan clave pa logra trece union den e 
pueblo Arubano. E tempo ey Gobierno di Aruba riba proposicion 
di Consehero General, Betico Croes a dicidi di duna Aruba, 
banda di su mesun escudo, su propio Himno y Bandera. 


Asina pues, bao guia di Diputado di Cultura di e tempo ey 
Sr. Nelson Oduber riba 21 di januari 1975, Gobierno Insular 
di Aruba a institui e Comision di Himno y Bandera cu tabata 
tin e tarea pa organisa un concurso den pueblo pa disefia un 
bandera pa Aruba. Nel oduber e tempo ey como Diputado di 
Cultura tawata responsabel pa tur e preparacionnan relaciona 
cu e realisacion y inauguracion di nos himno y bandera. 


Pa concretisa e simbolonan di union y libertad, como diputado 





Nel Oduber a instala un comision pa duna conseho y haci 
seleccion pa yega na nos Himno y Bandera. 

E trabaonan a conclui y asina riba 18 di maart 1976 pueblo 
a acudi masalmente pa asina Aruba su bandera ser hisa 
oficialmente pa prome bes mientras nos dushi Himno Nacional, 
Aruba Dushi Tera, tawata ser canta. Durante un acto special 
siman pasa durante e siman di celebracion di 45 aña di Himno 
y Bandera Gobierno di Aruba a reconoce Sr. Nelson Oduber. 
Masha danki na Nelson Orlando Oduber pa bo dedicacion y bo 
balioso aporte na historia di nos pais cu awe orguyosamente 
e pueblo Arubano ta celebra su Dia Nacional cu su propio 
Himno y Bandera. Minister Xiomara Maduro acompafia pa 
Prome Minister di Aruba Evelyn Wever-Croes a haci entrega di 
un bunita cuadra na Sr. Nelson Orlando Oduber, cual a wordo 
pinta pa nos artista local Elvis Tromp. Masha pabien y danki 
Nelson Oduber, un reconocimento bon mereci. 

Gomenno Di Anuna 


MINISTER DI TURISMO, SALUD Y DEPORTE 


__MINISTER DANGUI ODUBER 
Mi 

ister Dangui Oduber: 


NOS TURISMO TA RECUPERANDO 








Minister di Turismo Salubridad Publico y Deporte Sr. Dangui 


Oduber a habri siman cu 2 noticia sumamente positivo pa nos 
recuperacion di nos turismo. Aruba ta conoce un aumento 
drastico den su ingreso di turista y na juni Aruba lo habri 
frontera un biaha mas pa nos turistanan crusero. 


E siman aki Aruba ta spera 14.527 pasahero, esaki ta un 
aumento di 32% den comparacion cu siman pasa. Diasabra 
awor lo ta e dia di mas druk cu 4100 pasahero. Hopi importante 
ta cue “load factors" nanta 64% esakita mas halto culo conoce 
den e ultimo 12 lunanan. 


Minister Dangui Oduber ta sefiala cu e aumento aki ta debi na 
e vacunacion masal cu ta tumando lugar na Estados Unidos. 
Ya caba nan a vacuna mas di 127 miyon hende di cual mas 
di 18 miyon ta di Florida,New York y Massachusetts cu ta nos 
mercadonan di mas grandi. CDC ta premira cu Estados Unidos 
lo yega na nan Herd immunity rond di e luna di mei di e afia aki. 


Esaki ta haci cu biaheronan ta sinti nan mes mas sigur y 
confortabel pa biaha atrobe. Biaheronan ta hopi skeptico na 
momento di escohe nan destinacion, seguridad ta un prioridad 





y Aruba ta ofrece esaki sigur. Gobierno di Aruba a traha duro 
y lo sigui traha duro pa recupera nos turismo y economia 
bek. Aruba a demostra di tin un di e mihor protocolnan pa 
biaheronan, nos a haci uso di innovacion y technologia pa awe 
por mantene nos fronteranan habri. 


Ban sigui cuida, ban sigui vacuna pa nos por prospera. 
Recuperando nos turismo. 








B ос 





PA NOS POR 

Minister Dangui Oduber: 
A HACI UN LIMPIEZ 

Desde ultimo simannan por a tuma nota di diferente veldnan 

rond Aruba cu ta hayando un bon limpieza. Minister di 

Deporte Sr. Dangui Oduber ta contento di por a cumpli cu e T 
peticionnan haci na su persona. Apesar cu Aruba ta pasando | 
den un situacion hopi dificil Ministerio di Deporte ta keda purba 
coopera y contrubui cu deporte te unda cu ta posibel. 





E biaha aki a toca turno na veld di Flatstone na Piedra Plat pa 
haya nan limpiesa y bashamento grijs riba nan veld. Flatstone 
ta un veld cu ta wordo hopi uza pa entrena y pa hunga weganan 
deportivo di baseball y softball. Ministerio di Deporte a entrega 
diferente proyecto caminda a haci limpi, a verf y a drecha 
edificio na e veldnan. 





E maneho di Minister Dangui Oduber ta dirigi ariba mehoracion 
di infrastructura di deporte, pa asina stimula participacion 
activo di comunidad den deporte. Tambe pa percura pa tin 
iluminacion y tambe articial turf na clubnan. Na aña 2019 veld 
di Flatstone a ricibi su luznan nobo estilo LED cu a yuda cu e 
iluminacion di e veld y na un costo hopi mas economico. 


Minister Oduber ta sigur cu e trabounan haci na diferente veld, 
centro di bario y clubnan rond di nos isla lo duna un empuhe 
na principalmente nos hobennan pa practica e deporte di nan 
gusto den un ambiente sigur. 





Nos ta sigui traha na e desaroyo positivo di deporte. 





FLATSTONE ‘BALLPARK 

Crisis Team: 


TA PROHIBI RIBA CAMINDA PUBLICO OF 
ESPACIO PUBLICO PA BEBE OF TIN DEN BO 
POSESION BEBIDA ALCOHOLICO 


Cu e afan pa reduci mas contagio cu e virus di COVID-19, 
Crisis Team ta informa comunidad cu den e Ministeriele ———— e pn 
Regeling nobo ta prohibi pa bebe of tin den uno su posesion, nen, op de stranden of wateren, en op de voor een ieder toegankelijke 
bebida alcoholico riba caya, den auto, canto di caminda of na dd Жш иша Comrie 
lama y riba parkeer plaats. Si bo wordo gara ta viola e ley aki 
lo tin consecuencia; bo por haya multa y bo vehiculo por wordo 
tuma den beslag. Crisis Team ta informa tambe cu ta prohibi 























Artikel 7.2 





pa tene actividad social (fiesta) na cas. Pagina 26 Alkondigingsblad van Aruba 2021 no. 51 
ii Crisi: i il ii de openbare weg als ware die parkeerplaatsen, alcoholhoudende dran- 
Taskforce di Crisis Team y polis ta riba caminda cu extra [ере wanes Pad oh мете се ire dit GC Ree i Robben en 
vigilancia y lo actua ora cu esaki ta necesario. Tambe ta recorda ter plaatse te nuttigen of te doen nuttigen. 
"a 2. Het eerste lid is niet van toepassing op lokaliteten die in het bezit zijn 
un y tur cu no ta permiti pa ta presente den un parkeerplaats Ven een verguningn ez Vani de Velgunringiie ordino 


of na beach despues di 7or di anochi. Bar restaurantnan 
mester percura pa cumpli cu tur regla di distanciamento social, 
cantidad di hende na mesa y cantidad di hende permiti paden 
y pafor di establecimento. 











ta algun cama mas tin den e seccion di Intensive Care. Abo 
cu bo comportacion ta e factornan principal pa evita cu bo ta 
keda infecta y despues por pega otronan cu e virus, manera bo 
sernan keri na cas of coleganan di trabao. Limita bo salimento, 
cumpli cu e reglanan di higiena, respeta e medidanan, pone 
bo mes na altura di tur regla y medida vigente bishitando e 
website www.arubacovid19.org 


Cada establesimento ta responsabel pa cumpli cu e reglanan 
den y riba su propiedad. Na e momento aki cada persona na 
Aruba mester pensa seriamente ki decision e ta tuma pa evita 
contrae e virus, Hospital ta relativamente yen y ta yenando y 


SA » 5 petrus | wc 


DEN TEMPO DI Y VACUNACION 














11 comemento di ‘junk food” 


Come menos ‘junk food: Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organi 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! A 


Ami Si" 


Mantene 1.5M Гара man Uza tapa boca 
minimo di distancia frecuentemente SD paden di tur lugar. 

Departamento di Salud Publico: 


UPDATE 24 DI MAART 2021 


Segun resumen di awe 26 persona a recupera, a registra un total di 83 caso nobo di Covid-19, di cual 7 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 652 test. ‘Postivity rate’ entre nos residentenan ta 24%. 


Casonan activo pa awe ta 567, cantidad di fayecido relaciona cu Covid-19 ta 82. 


Hospital ta informa cu tin un total di 41 persona interna di cual 13 ta den Cuido Intensivo y 28 riba unidad general di 


covid. 





We ARUBA COVID-19 









RESIDENTE 





NO-RESIDENTE 





Casonan Nobo 83 76 7 
Дейге 567 499 66 
Recupera 8336 7809 527 
Positivo 8985 8391 594 

111115 Е - 

mm 120462 - > 


Morto 82 81 1 











Diaranson 24 M 


GABINETE WEVER-CROES 


NOTICIA DI GOBIERNO 





